Cristina di Lorena

Cristina di Lorena, Christine de Lorraine he anv gallek, a oa ur briñsez eus Loren, bet ganet e Bar-le-Duc e 1565 ha marvet e Firenze e 1637. Arc'hdugezh Toskana e voe goude dimeziñ da Ferdinando Iañ de' Medici.

Charlez III, dug Loren) ha Claude de Valois e oa he zud ; Herri II, roue Bro-C'hall ha Caterina de' Medici e oa he zud-kozh a-berzh mamm.

 Diskennidi 
Cosimo (12 a viz Mae 1590 – 28 a viz C'hwevrer 1621), dimezet gant Maria Magdalena Aostria (1589-1631), c'hoar d'an impalaer Ferdinand II an Impalaeriezh Santel.
Eleonora (1591-1617).
Caterina (2 a viz Mae 1593 – 17 a viz Ebrel 1629), dimezet da Ferdinando Gonzaga, dug Mantova.
Francesco (1594-1614)
Carlo (1595-1666), kardinal.
Filippino (9 a viz Ebrel 1598 – 3 a viz Ebrel 1602).
Lorenzo (1599-1648).
Maria Maddalena (1600-1633), distummet e oa pa oa bet ganet ; en ur gouent e tremenas he buhez.
Claudia (1604-1648), dimezet da Federico della Rovere, dug Urbino, hag addimezet diwezhatoc'h d'an arc'hdug Leopold V Aostria.

 Poltredoù 

 Levrlennadur 
 Alexandre Dumas, Claude Schopp, Les Médicis — Splendeur et décadence d'une dynastie, Vuibert, Paris, 2012 
 Marcello Vannucci, Le donne di casa Medici, Newton Compton Editori, Roma, 1999, adembannet e 2006 

Rummad:Dugezed-meur Toskana
Rummad:Tiegezh Medici
Rummad:Tiegezh Loren
Rummad:Ganedigezhioù 1565
Rummad:Marvioù 1637